11 Maart

11 Maart is die 70ste dag van die jaar in die Gregoriaanse kalender (71ste in skrikkeljare). Daar volg nog 295 dae in die res van die jaar.

Gebeure 
 1286 – Pous Honorius IV verklaar die Apostoliese Broeders tot ketters.
 1431 – Kardinaal Lucido de' Conti kroon Pous Eugenius IV in die ou Sint Pieterskerk.
 1513 – Giovanni de' Medici word Pous Leo X.
 1544 – Giovanni Antonio Facchinetti (later Pous Innocentius IX) word priester gewy.
 1743 – Carlo Rezzonico (later Pous Clemens XIII) word biskop van Padua.
 1825 – Somerset-Oos gestig.
 1845 – Māori magte onder leiding van stamleiers Kawiti en Hone Heke vernietig die Britse nedersetting van Kororareka in Nieu-Seeland wat die Flagstaffoorlog ontketen.
 1941 – Die Amerikaanse kongres keur Franklin D. Roosevelt se Leen-en-pagwet goed.
 1960 – Die Amerikaanse ruimtetuig Pioneer 5 word lanseer.
 1966 – President Sukarno van Indonesië, aan bewind sedert die Tweede Wêreldoorlog, word afgeset deur Suharto en die leër.
 1974 – Vyf Suid-Afrikaanse polisielede word doodgeskiet in 'n lokval wes van die Victoria-valle in Rhodesië.
 1990 – Die Litause Sowjet Sosialistiese Republiek se bestaan eindig toe Litaue die herstel van onafhanklikheid van die Sowjetunie verklaar.
 2004 – Die 11 Maart-aanvalle: 'n Reeks bomaanvalle deur terroriste op streekspendeltreine laat 191 dood en meer as 1800 gewond in Madrid, Spanje.
 2011 – 'n Verwoestende 9,0-aardbewing skud Japan en veroorsaak 'n tsoenami (vloedgolf) met meer as 15 700 sterftes.

Geboortes 
 1793 – Jan Frans Willems, Vlaamse skrywer, digter en vader van die Vlaamse Beweging († 1846).
 1811 – Urbain Le Verrier, ’n Franse sterrekundige wat die ontdekking van Neptunus voorspel het († 1877).
 1818 – Marius Petipa, Russiese en Franse balletdanser, pedagoog en choreograaf († 1910). 
 1843 – C.P. Hoogenhout, een van die agt stigters van die Genootskap van Regte Afrikaners († 1922).
 1890 – Vannevar Bush, Amerikaanse ingenieur en wetenskapbestuurder († 1974).
 1919 – Elise Muller, Afrikaanse skrywer († 1985).
 1920 – Ben Ferencz, 'n Amerikaanse aanklaer by die Neurenberg-verhore († 2023).
 1936 – Antonin Scalia, regter van die hooggeregshof van die Verenigde State († 2016).
 1937 – Amie Venter, Suid-Afrikaanse politikus en kabinetsminister († 2012).
 1952 – Wannie Carstens, Afrikaanse taalkundige en skrywer.
 1952 – Douglas Adams, Engelse skrywer († 2001).
 1957 – Qasem Soleimani, Irannese generaal-majoor van die Islamitiese Revolusionêre Wagkorps († 2020).
 1959 – Nina Hartley, Amerikaanse porno-aktrise.
 1969 – Terrence Howard, Amerikaanse akteur.
 1975 – Buvaisar Saitiev, Russiese stoeier van Tsjetsjeense afkoms.
 1977 – Carina Diedericks-Hugo, Afrikaanse skrywer van jeugverhale.
 1982 – Thora Birch, Amerikaanse aktrise.
 1983 – Lucy DeVito, Amerikaanse aktrise.
 1989 – Anton Yelchin, Amerikaanse akteur († 2016).
 1993 – Jodie Comer, Engelse aktrise.
 1994 – Handré Pollard, Suid-Afrikaanse beroepsrugbyspeler en Springboklosskakel.

Sterftes 
 1870 – Koning Moshoeshoe, stigter van die Basotho-volk (* 1786).
 1949 – I.W. Schlesinger, sakemagnaat en baanbreker van die Suid-Afrikaanse vermaakbedryf (* 1871).
 1955 – Alexander Fleming, Britse bakterioloog, ontdekker van penisillien (* 1881).
 1926 – Siener van Rensburg, toekomsvoorspeller (* 1862)
 1967 – Hanns Lothar, Duitse toneelspeler (* 1929).
 1971 – Philo Farnsworth, Amerikaanse uitvinder en televisiepionier (* 1906).
 1978 – Claude François, Franse sanger (* 1939).
 2004 – Gabriel de Jongh, 'n bekende Suid-Afrikaanse landskapskilder (* 1913). 
 2008 – Phyllis Spira, Suid-Afrikaanse ballerina (* 1943).

Vakansies, vierings, en waarnemingsdae 
 Rooineusdag in die Verenigde Koninkryk (2005)

Maart